তিনি বলেন, দেশে এমনি এক পরিবেশে দাঁড়িয়ে প্রত্যাশা করব প্রার্থী এবং সমর্থকরা নির্বাচনী আইন মেনে চলবেন। প্রত্যেক ভোটার অবাধে এবং স্বাধীন বিবেকে পছন্দের প্রার্থীকে ভোট প্রদান করবেন। পোলিং এজেন্টরা ফলাফলে তালিকা হাতে না পাওয়া পর্যন্ত কেন্দ্রে অবস্থান করবেন। নির্বাচনী কর্মকর্তারা নিরপেক্ষ দায়িত্ব পালনে অটল থাকবেন। নির্বাহী ও বিচারিক ম্যাজিস্ট্রেটরা আইন প্রয়োগ নিশ্চিত করবেন। আইনশৃঙ্খলা রক্ষাকারী বাহিনী ভোটকেন্দ্র ভোটার, প্রার্থী, নির্বাচনী কর্মকর্তা এবং এজেন্টদের নিরাপত্তা নিশ্চিত করবেন। পর্যবেক্ষকরা পর্যবেক্ষণ নীতিমালা মেনে দায়িত্ব পালন করবেন।